WTL Icon Edit - CodeProject 11,704,315 members (45,963 online)
50.4K 2.4K 21
Intel® Edison Board User Guide WTL Browser
JaeWook Choi Last Visit: 31-Dec-99 18:00 Last Update: 28-Aug-15 10:30Refresh1 Azerbeidjanse Staatsuniversiteit vir Ekonomiese Studies - Wikipedia
Azerbeidjanse Staatsuniversiteit vir Ekonomiese Studies
Prof. Adalat Muradov
Gebou van die Azerbeidjanse Staatsuniversiteit vir Ekonomiese Studies in Istiglaliyyatstraat
Die Azerbeidjanse Staatsuniversiteit vir Ekonomiese Studies (Azerbeidjans: Azərbaycan Dövlət İqtisad Universiteti (ADIU) ) is 'n openbare universiteit wat in Bakoe, Azerbeidjan geleë is. Die universiteit is in 1930 gestig, en is een van die grootste opvoedkundige instellings van die Suid-Kaukasiese streek. Die universiteit beskik oor 14 fakulteite, waar sestienduisend studente opleiding ontvang. Dit bied meestersgraad programme in 57 spesialiteite aan, met meer as 1000 dosente, waaronder 62 professore en 344 doktore, onder wie daar aktiewe lede van die Azerbeidzjanse Nasionale Akademie vir Wetenskappe, die New York Akademie vir Wetenskappe, wenners van staatstoekennings, vereerde doserte en wetenskaplikes is.
Die universiteit is 'n volwaardige lid van die Europese-universiteitsvereniging, Federasie van Universiteite van die Islamitiese Wêreld, die Universiteitsraad van die Organisasie vir Samewerking tussen State van die Swart See, en die Eurasiese Vereniging van Universiteite. Daar is ook 650 voor- en nagraadse studente uit tien lande ter wêreld wat by die universiteit onderrig ontvang. In 2007 is 'n Biblioteek- en Inligtingsentrum en 'n studentloopbaansentrum by die universiteit geopen. 'n Nuwe opvoedkundige gebou bestaande uit sewe verdiepings wat aan die hoogste internasionale standaarde voldoen, is ook geopen. In dieselfde jaar het die universiteit die toekenning “Europese kwaliteit” en die Europese klub van Rektore en Europese universiteitsvereniging, ontvang.
Die strategiese rigting van die universiteit se ontwikkeling was om die onderrigproses teen 2010 op internasionale standaard te bring, die internasionale akkreditasieproses af te handel en die volle Bologna-proses na te kom, asook om meer aktief deel te neem aan die internasionale mark vir opvoedkundige dienste. Die universiteit staan tans onder voorsitterskap van die rektor, Professor Adalat Muradov en vyf ander viserektore. .
2 Bekende graduandi
3.1 Die Roman Ali and Nino
Eredoktore[wysig | wysig bron]
H.E Mr. Heydar Aliyev, voormalige President en Nasionale leier van die Azerbeidjanse Republiek
H.E Mrs. Suzanne Mubarak, voormalige Presidentsvrou van Arabiese Republiek van Egipte
Dr. Ismail Serageldin, direkteur van die Bibliotheca Alexandrina
H.E Mr. Konstantinos Stephanopoulos, voormalige President van Griekeland
Joseph Stiglitz, Nobelpryswenner
Erik Stark M, Nobelprys-laureaat in Ekonomie, Professor by Harvard-universiteit
Finn Erlinq Kidland, Nobelprys-laureaat in Ekonomie, Professor by die Carnegie-Mellon-universiteit, Noorweë
Christopher A. Pissarides, Nobelprys-laureaat in Ekonomie, programdirekteur by die Londense Skool vir Ekonomiese Studies
Robert Mandell, Columbia-universiteit Professor – VSA, Nobelprys-laureaat
Roger Myerson, Nobelprys-laureaat in Ekonomie, Professor by Arizona-universiteit (VSA)
Kenneth Arrow, Nobelprys-laureaat in Ekonomie, Professor by Harvard-universiteit (VSA), Stigter van die Skool vir Ekonomiese Studies
Bekende graduandi[wysig | wysig bron]
Ismat Abbasov, Vise eerste minister van die Azerbeidjanse Republiek
Avaz Alakbarov, voormalige Minister van Finansies van die Azerbeidjanse Republiek
Fizuli Alakbarov, voormalige Minister van Arbeid en Maatskaplike beskerming van Azerbeidjan
Azer Amiraslanov, die hoof van die Departement vir Landbou beleid van die Presidensiële Administrasie van Azerbeidjan
Heydar Asadov, Minister van Landou van Azerbeidjan
Mikayil Jabbarov, Minister van Opvoeding van Azerbeidjan
Eldar Mahmudov, voormalige Minister vir Sekuriteit van die Azerbeidjanse Republiek
Fazil Mammadov, Minister van Belasting van die Azerbeidjanse Republiek
Ali Masimov, voormalige waarnemende eerste minister van die Azerbeidjanse Republiek
Salim Muslumov, Minister van Arbeid en Maatskaplike beskerming
Shahin Mustafayev, Minister van Ekonomie en Industrie van die Azerbeidjanse Republiek
Elman Rustamov, voorsitter van die Bestuursraad van die Sentrale Bank van Azerbeidjan
Aris Hüseynov, Ekonoom-Rekenkundige van die BCC Groep van Maatskappye
Die Roman Ali and Nino[wysig | wysig bron]
Kurban Said se landmerk roman Ali and Nino begin in 'n klaskamer in 'n gebou van die Universiteit vir Ekonomiese Studies in Bakoe. Ali Khan, die protagonis, neem sy finale eksamens in die gebou wat geleë is in een van Bakoe se mees luisterryke strate - te wete Onafhanklikheidstraat (Istiglaliyyat) alhoewel dit ten tyde van die skryf van die roman bekend gestaan het as Nikolaistraat (wat vernoem is na die Russiese tsaar Nikolaas II). Nino se skool, nou Openbare Skool No. 132, is oorkant die straat geleë.
Interessantheidshalwe het beide Yusif Vazir (Chamanzaminli) (1887-1943), sowel as as Essad Bey/Lev Nussimbaum (1905-1942) beide hierdie skool bygewoon. Vazirov het die Baku Realni Hoërskool bygewoon (nadat hy oorgeplaas is as 'n vlugteling vanaf Shusha) in die begin van 1906) en in 1909 gegradueer.
Lev Nussimbaum het die Gimnasium No. 2 vir Mans bygewoon wat op daardie stadium (1914-1920) binne Baku Realni gehuisves was. Alhoewel Nussimbaum dikwels as gevolg van siekte en politiese onluste afwesig was, was hy vanaf die Pre-primêre fase tot die begin van Graad 4 ingeskryf - toe hy die Bolsjewistiese oorname (1920) van die Bakoe-regering ontvlug het. Hierdie skool het klasse aangebied tot Graad 8. Dit wil voorkom uit dokumente asof Nussimbaum sy Azerbeidjanse klas in 1919 gedruip het, wat ook die enigste rekords is wat aandui dat hy ingeskryf het vir klasse in Azerbeidjans.
↑ "UNEC — RECTOR". unec.edu.az (in Engels). Besoek op 2017-11-28.
↑ "UNEC — RECTORATE". unec.edu.az (in Engels). Besoek op 2017-11-28.
↑ "UNEC — HONORARY DOCTORATES". unec.edu.az (in Engels). Besoek op 2017-12-01.
↑ 101 Reasons Why Yusif Vazir Chamanzaminli is the Core Author of Ali and Nino, in Azerbaijan International, Vol. 15:2-4 (2011), pp. 262-333.
↑ Azerbaijan Republic State History Archives: Fund 392, List 1, Case 470, Page 13. Photo of Lev Nussimbaum's grade report is published in "Secrets in the Archives: Lev Nussimbaum's Early School Record in Baku," in Azerbaijan International, Vol. 15:2-4 (2011), p. 153. Available in English or Azeri.
Azerbeidjan Staatsuniversiteit vir Ekonomiese Studies
Ontsluit van "https://af.wikipedia.org/w/index.php?title=Azerbeidjanse_Staatsuniversiteit_vir_Ekonomiese_Studies&oldid=2085796"
Die bladsy is laas op 9 Desember 2019 om 14:18 bygewerk.